Коле Неделковски
Коле Кръстев Неделковски е деец на Българската комунистическа партия и Комунистическата партия на Югославия и поет. Автор е на две стихосбирки.

Биография 
Роден е като Никола Кръстев Неделков на 16 декември 1912 година във велешкото село Войница. Прогонен от сръбската власт през 1933 година заради съпричастност към комунистическото движение и съпротива срещу сърбизацията на Вардарска Македония, Неделковски емигрира в България и се заселва в София, където се свързва с други комунистически активисти. Сътрудничи и на списание „Илюстрация Илинден“. Става член и е един от главните активисти в Македонския литературен кръжок в София и в тайна македонистка младежка организация. През лятото на 1941 година се включва в бойна група на БКП и попада под прицела на полицията. Занимава се с минноподривни дела в качеството си на член на Централна военна комисия при ЦК на БКП. Организира снабдяването на нелегалните с оръжие, документи и квартири. При опит да бъде арестуван през месец септември 1941 година в София, се самоубива.

Сградата на Войнишкото училище, в което е учил Неделков, е превърната в 1982 година в къща музей.

Външни препратки 
 
 
 Мих. Сматракалев, „Коле Неделковски“, Македонска мисъл, март-април 1946 г.

Бележки 

Северномакедонски поети
Български поети
Български комунисти до 1944 година
Членове на Македонския литературен кръжок
Хора от община Чашка
Починали в София
Загинали през Втората световна война